laion/Wikipedia-Exotic huggingface dataset:
শান্তিগঞ্জ থানা

শান্তিগঞ্জ থানা বাংলাদেশের সুনামগঞ্জ জেলার অন্তর্গত শান্তিগঞ্জ উপজেলার একটি থানা। গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়, স্থানীয় সরকার বিভাগ, উপ-২ শাখা তাং- ১৭.০৭.২০০৬ খ্রিঃ/২ শ্রাবণ ১৪১৩ এর প্রজ্ঞাপনমতে ২৭ জুলাই ২০০৬ তারিখে প্রকাশিত বাংলাদেশ গেজেট এ প্রকাশিত সুনামগঞ্জ সদর উপজেলার ৮টি ইউনিয়ন নিয়ে দক্ষিণ সুনামগঞ্জ উপজেলা ঘোষণা করা হয় এবং ২০০৮ সালের ১৮ মে থেকে উপজেলা কার্যক্রম শুরু হয়। ২০২১ সালের ২৬ জুলাাই প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) বৈঠকে দক্ষিণ সুনামগঞ্জ উপজেলার নাম পরিবর্তন করে শান্তিগঞ্জ নামকরণের অনুমোদন দেয়া হয়। শান্তিগঞ্জ উপজেলার ৮টি ইউনিয়নের প্রশাসনিক কার্যক্রম শান্তিগঞ্জ থানার আওতাধীন। ইউনিয়নসমূহ: ১নং শিমুলবাক ২নং জয়কলস ৩নং পশ্চিম পাগলা ৪নং পূর্ব পাগলা ৫নং দরগাপাশা ৬নং পূর্ব বীরগাঁও ৭নং পশ্চিম বীরগাঁও ৮নং পাথারিয়া শান্তিগঞ্জ উপজেলা সুনামগঞ্জ জেলা "দক্ষিণ সুনামগঞ্জ উপজেলার পটভূমি"। southsunamganj.sunamganj.gov.bd। জাতীয় তথ্য বাতায়ন। ৩১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০২০।  "নতুন উপজেলা পেল সুনামগঞ্জ, নতুন নাম পেল দক্ষিণ সুনামগঞ্জ"। prothomalo.com। প্রথম আলো। ২৬ জুলাই ২০২১। সংগ্রহের তারিখ ২৬ জুলাই ২০২১।  "ইউনিয়নসমূহ - দক্ষিণ সুনামগঞ্জ উপজেলা"। southsunamganj.sunamganj.gov.bd। জাতীয় তথ্য বাতায়ন। ৩১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০২০।
রণেন কুশারী

রণেন কুশারী (১৯১৪ - ) একজন বাংলাদেশী চলচ্চিত্র অভিনেতা। তার অভিনীত চলচ্চিত্রের মধ্যে "আসিয়া", "রাজা এলো শহরে", "আকাশ আর মাটি" উল্লেখযোগ্য। তিনি নাট্যকলায় তার অবদানের জন্য ১৯৮০ সালে শিল্পকলা বিভাগে একুশে পদক লাভ করেন। তিনি নীলিমা ইব্রাহিম প্রতিষ্ঠিত নাট্যদল রঙ্গম-এর সাথে যুক্ত ছিলেন। তিনি বাংলাদেশ বেতার-এর সাথেও যুক্ত ছিলেন দীর্ঘদিন নাট্য প্রযোজক হিসেবে। ইন্টারনেট মুভি ডেটাবেজে রণেন কুশারী (ইংরেজি) https://moca.gov.bd/site/page/c706da0c-29ee-4f0f-95d9-fa6705e19001/একুশে-পদকপ্রাপ্ত-সূধীবৃন্দ "For the love of theatre"। The Daily Star। ১১ অক্টোবর ২০১৭। সংগ্রহের তারিখ ২৮ অক্টোবর ২০২০।  "সমাদৃত নাট্যকার - ইত্তেফাক সাময়িকী - The Daily Ittefaq"। archive1.ittefaq.com.bd। ১ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০২০।  https://bn.wikisource.org/wiki/পাতা:বাংলাদেশের_স্বাধীনতা_যুদ্ধ_দলিলপত্র_(পঞ্চম_খণ্ড).pdf/৫৫১
সোহাবল রাজ্য

সোহাবল রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে এটি ছিল একটি অ-তোপ সেলামী সম্মানপ্রাপ্ত আশ্রিত রাজ্য। এটি তুলনামূলক ক্ষুদ্র ৫৫২ বর্গ কিলোমিটার অঞ্চল জুড়ে বিস্তৃত সনদ রাজ্য ছিল। রাজ্যটির রাজধানী ছিল সোহাবল শহরে যা বর্তমানে মধ্যপ্রদেশ রাজ্যের সাতনা জেলায় অবস্থিত। ১৯০১ খ্রিস্টাব্দে রাজ্যটির জনসংখ্যা ছিল ৩২,২১৬ জন স্থায়ী বাসিন্দা।‌ ঐবছরই রাজ্যটির রাজধানীর জনসংখ্যা ছিল ২১০৮ জন। দেশীয় রাজ্যটি দুটি খণ্ডে বিভক্ত ছিল এবং খণ্ডদুটির মাঝে ছিল কোঠী রাজ্যের সামান্য অংশ। উত্তর দিকে অবস্থিত খন্ডটির সাথে পার্শ্ববর্তী পান্না রাজ্যের একাধিক ছিটমহল বা ক্ষেত্র বহির্ভূত ভূমি ছিল। খ্রিস্টীয় ষোড়শ শতাব্দীর মাঝামাঝি সময়ে‌ ফতে সিং নামে এক যোদ্ধা সোহাবল রাজ্যের পত্তন ঘটান। রাজ্যটি পত্তনকালে বৃহত্তর অঞ্চল জুড়ে বিস্তৃত ছিল তবে রাজ্য স্থাপনের প্রথম শতাব্দীর মধ্যেই বিভিন্ন কারণে এবং বহিঃশত্রুর আক্রমণ এই রাজ্যের আয়তন ক্রমশ কমতে থাকে এবং এর অধিকাংশ অঞ্চলই হাতছাড়া হয়ে যায়। প্রাথমিকভাবে পান্না রাজ্যের সহকারী সামন্ত রাজ্য হিসেবে এটি ব্রিটিশ করদ রাজ্যে পরিণত হয়। তবে ১৮০৯ খ্রিস্টাব্দে ব্রিটিশ সরকার এই রাজ্যটির জন্য একটি পৃথক সনদ বের করেন এবং রাজ্যের "রায়" আমন সিংকে তা প্রেরণ করলে একটি পৃথক দেশীয় রাজ্যের মর্যাদা পায়। ১৮৩০ থেকে ১৮৩৩ খ্রিস্টাব্দের মধ্যে রাজ্যটির রাজপদ শূন্য হলে ব্রিটিশ সরকার স্বত্ববিলোপ নীতি প্রয়োগ করে রাজ্যটিকে আত্মসাৎ করে ব্রিটিশ শাসনের অন্তর্ভুক্ত করে। সোহাবলের শেষ রাজা পয়লা জানুয়ারি ১৯৫০ খ্রিস্টাব্দে ভারতে অধিরাজ্যে যোগদানের সম্মতিপত্র স্বাক্ষর করেন। [তথ্যসূত্র প্রয়োজন] ১৯১১ খ্রিস্টাব্দে সোহাবল দেশীয় রাজ্যের শাসক "রায়"রা রাজা উপাধিতে ভূষিত হন। ১৫৫০ – .... ফতে সিং .... – .... .... .... – ১৭৫০ পৃথ্বীপাল সিং .... – .... .... (চারজন শাসচ) ১৮০৯ – ১৮.. লাল আমন সিং (প্রথম বার) ১৮.. – ১৮৩০ রঘুনাথ সিং ১৮৩০ – ১৮৩৩ পদশূন্য ১৮৩৩ – ১৮৪০ লাল আমন সিং (দ্বিতীয়বার) ১৮৪০ – ১৮৬৫ শিউ সিং ১ নভেম্বর ১৮৬৫ – ১৮৯৯ শের জঙ্গবাহাদুর সিং (১ জানুয়ারি ১৮৭৯ থেকে ব্যক্তিগত ক্ষেত্রে রাজা ব্যবহার) ২৩ নভেম্বর ১৮৯৯ – ১৯১১ ভাগবৎ রাজবাহাদুর সিং ১৯১১ – ১৬ ফেব্রুয়ারি ১৯৩০ ভাগবৎ রাজবাহাদুর সিং তিনপুত্র- ১৯৩০ – ১৫ আগস্ট ১৯৭৪ (১)রাজা জাগেন্দ্র বাহাদুর সিং (সন্তানহীন) (২)মহারাজ কুমার বুরেন্দ্র বাহাদুর সিং (অবিবাহিত) (৩)রাজা পুরুষোত্তম সিং - দুই কন্যা -রাজকুমারী সীতা দেবী ও রাজকুমারী গীতা দেবী চিসাম, হিউ, সম্পাদক (১৯১১)। "Bagelkhand"। ব্রিটিশ বিশ্বকোষ। 3 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 200। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Imperial Gazetteer of India, v. 23, p. 70. Princely States of India K-W
হিথ ডেভিস

হিথ টি-ইহি-ও-টি-রঙ্গী ডেভিস (ইংরেজি: Heath Davis; জন্ম: ৩০ নভেম্বর, ১৯৭১) ওয়েলিংটনের লোয়ার হাট এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন হিথ ডেভিস। ১৯৯১-৯২ মৌসুম থেকে ২০০৪ সাল পর্যন্ত হিথ ডেভিসের প্রথম-শ্রেণীর খেলোয়াড়ী জীবন চলমান ছিল। আঘাতের কারণে তার আন্তর্জাতিক খেলোয়াড়ী জীবন সংক্ষিপ্ত সময়ের জন্যে হয়েছিল। পাশাপাশি ওয়াইড বলসহ নো-বলও এতে প্রভাব বিস্তার করেছে। দ্রুতগতিসম্পন্ন বোলার ছিলেন। তবে, এক ইনিংসে চৌদ্দটি নো-বল করে তার সাফল্যকে ম্লান করে দেয়। বোলিংয়ে ছন্দ আনয়ণে তাকে যথেষ্ট প্রতিকূলতার মুখোমুখি হতে হয়। এরফলে, বলের উপর নিয়ন্ত্রণ হারিয়ে ফেলতেন। তিন বছর জাতীয় দল থেকে দূরে থাকার পর অতিরিক্ত পা অগ্রসর করার ন্যায় সমস্যা কাটিয়ে তুলতে সচেষ্ট হন। তবে, প্রাদেশিক পর্যায়ের ক্রিকেটে প্রকৃত উত্তরণে তাকে বেশ সময় নিতে হয়। উইকেট লাভসহ চমৎকার স্ট্রাইক রেট থাকা সত্ত্বেও বোলিংয়ের ছন্দ ফিরে আনার সমাধান করতে পারেননি। ক্রিকেট একাডেমিতে ডেনিস লিলি ও ডেল হ্যাডলি’র ছত্রচ্ছায়ায় আসেন। ১৯৯৬-৯৭ মৌসুমে ওয়েলিংটনের পক্ষে বেশ ভালোমানের বোলিং করতে শুরু করেন। তবে, তার পেস কিছুটা কমে গিয়েছিল। বলে তিনি সর্বদাই সুইং করাতেন না। তবে, বাউন্সের মাধ্যমে ব্যাটসম্যানদেরকে তটস্থ করে রাখতেন। সমগ্র খেলোয়াড়ী জীবনে পাঁচটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন হিথ ডেভিস। ২ জুন, ১৯৯৪ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ সেপ্টেম্বর, ১৯৯৭ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি। ১৯৯৪ সালে দলের সাথে ইংল্যান্ড গমন করেন। অতিরিক্ত পা অগ্রসর করার ন্যায় সমস্যায় ভুগেন। তবে, বলে নিখুঁততা ছিল। এছাড়াও, বেশ নিচেরদিকে নিয়ে যেতেন তার মাথাকে। ঐ সফরে একটি টেস্টে অংশ নেন। প্রথম বলেই চারটি ওয়াইড রান দেন। খুব দ্রুত উইকেট পেলেও ঐটিই তার স্বার্থকতা ছিল। প্রায় তিন বছর নিউজিল্যান্ড দলের বাইরে ছিলেন। ১৯৯৭ সালে ইংল্যান্ডের বিপক্ষে খেলার জন্যে তাকে নিউজিল্যান্ড দলে রাখা হয়। ঐ সিরিজের তৃতীয় টেস্টে অংশ নেন। ১৯৯৬-৯৭ মৌসুমে তিন টেস্টে অংশ নেয়ার পর দেখা যায় যে তিনি তার সমস্যা থেকে উত্তরণ ঘটিয়েছেন। ১৯৯৭ সালে শ্রীলঙ্কার বিপক্ষে সিরিজে গোড়ালী ও হাঁটুর ব্যথায় তাকে খুঁড়িয়ে চলতে দেখা যায়। তাসত্ত্বেও তিনি বেশ বোলিং করেছিলেন। ক্রিকেট থেকে অবসর গ্রহণের পর কোচিং জগতের দিকে ধাবিত হন। বর্তমানে তিনি ব্রিসবেনে বসবাস করছেন। List of New Zealand Test Cricketers "New Zealand Test Batting Averages"। ESPNCricinfo। সংগ্রহের তারিখ ২৮ অক্টোবর ২০২০।  "New Zealand Test Bowling Averages"। ESPNCricinfo। সংগ্রহের তারিখ ২৮ অক্টোবর ২০২০।  গেভিন লারসেন পল ম্যাকইউয়ান নিউজিল্যান্ডীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে হিথ ডেভিস (ইংরেজি) ক্রিকেটআর্কাইভে হিথ ডেভিস (সদস্যতা প্রয়োজনীয়) (ইংরেজি)
কোঠী রাজ্য

কোঠী রাজ্য (যা কোতী রাজ্য নামেও পরিচিত ছিল) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে এটি ছিল একটি অ-তোপ সেলামী সম্মানপ্রাপ্ত আশ্রিত রাজ্য। এই রাজ্যটির রাজধানী ও প্রশাসনিক দপ্তর ছিল বর্তমান মধ্যপ্রদেশ রাজ্যের সাতনা জেলার কোঠী শহরে। তুলনামূলক ক্ষুদ্র ৪৩৮ বর্গ কিলোমিটার অঞ্চল জুড়ে বিস্তৃত সনদ রাজ্য ছিল। ১৯০১ খ্রিস্টাব্দের জনগণনা অনুসারে রাজ্যটির মোট জনসংখ্যা ছিল ১৯,১১২ জন। এই রাজ্যটির একটি বিশেষত্ব ছিল যে এটির বেশ কিছুটা অঞ্চল পার্শ্ববর্তী সোহাবল রাজ্যকে দুটি মূল খণ্ডে বিভক্ত করতো। রাজপুতানা থেকে পূর্বতন রাজভর বা ভর শাসকরা বিতাড়িত হলে তাদেরই একটি শাখা কোঠীতে আসেন৷ রাজ্যটির সূচনাকাল সঠিকভাবে জানা না গেলেও রাজপুত রাজার ইতিহাস খুঁজে পাওয়া যায়৷ খ্রিস্টীয় ঊনবিংশ শতাব্দীর শুরুর দিকে পার্শ্ববর্তী সোহাবল রাজ্যের মতই ‌প্রাথমিকভাবে পান্না রাজ্যের সহকারী সামন্ত রাজ্য হিসেবে এটি ব্রিটিশ করদ রাজ্যে পরিণত হয়। তবে ১৮১০ খ্রিস্টাব্দে ব্রিটিশ সরকার এই রাজ্যটির জন্য একটি পৃথক সনদ বের করেন এবং রাজ্যের "রায়" লাল দুনিয়িপতি সিংকে তা প্রেরণ করলে একটি পৃথক দেশীয় রাজ্যের মর্যাদা পায়। ১৮৯২ খ্রিস্টাব্দের তথ্য অনুসারে এই রাজ্যের রাজা ৩৫টি অশ্বারোহী বাহিনী, ২১০ টি পদচালিত সৈন্যবাহিনী ও ৪ টি বন্দুক ধারণের অধিকারী ছিলেন৷ কোঠীর শেষ রাজা পয়লা জানুয়ারি ১৯৫০ খ্রিস্টাব্দে ভারতে অধিরাজ্যে যোগদানের সম্মতিপত্র স্বাক্ষর করেন।[তথ্যসূত্র প্রয়োজন] কোঠী দেশ ও রাজ্যের শাসন করে রাজা বাহাদুর উপাধিতে ভূষিত হতেন। ১৮০. – .... লাল দুনিয়াপতি সিং .... – ১৮৬২ লাল অদ্ভুত সিং ১৮৬২ – ৫ জুন ১৮৮৭ রণবাহাদুর সিং ১৮৮৭ – ১৮৯৫ ভাগবৎ বাহাদুর সিং ১৮৯৫ – ৮ আগস্ট ১৯১৪ অবধেন্দ্র সিং ৮ আগস্ট ১৯১৪ – ১৯৩৪ সীতারাম প্রতাপবাহাদুর সরিং ১৯৩৪ – ১৯৪৮ কৌশলেন্দ্র প্রতাপ সিং ১৯৪৮ -২০১৭ গোবিন্দ প্রতাপ সিং জুদেব চিসাম, হিউ, সম্পাদক (১৯১১)। "Keonthal"। ব্রিটিশ বিশ্বকোষ। 15 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 749। উদ্ধৃতি টেমপ্লেট ইংরেজি প্যারামিটার ব্যবহার করেছে (link) চিসাম, হিউ, সম্পাদক (১৯১১)। "Bagelkhand"। ব্রিটিশ বিশ্বকোষ। 3 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 200। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Imperial Gazetteer of India, v. 23, p. 70. Imperial Gazetteer of India, v. 16, p. 2. http://www.indianrajputs.com/view/kothi
ডারিন মারে

ডারিন জেমস মারে (ইংরেজি: Darrin Murray; জন্ম: ৪ সেপ্টেম্বর, ১৯৬৭) ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ডারিন মারে। ১৯৯০-৯১ মৌসুম থেকে ১৯৯৭-৯৮ মৌসুম পর্যন্ত ডারিন মারে’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে আটটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন ডারিন মারে। ২৫ নভেম্বর, ১৯৯৪ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৫ তারিখে ডুনেডিনে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। এছাড়াও, ৩ নভেম্বর, ১৯৯৪ তারিখে দিল্লিতে স্বাগতিক ভারত দলের বিপক্ষে একটিমাত্র একদিনের আন্তর্জাতিকে অভিষেক ঘটে তার। ক্রিকেট খেলা থেকে অবসর গ্রহণের পর হিসাবরক্ষক হিসেবে কর্মরত তিনি। Darrin Murray, CricInfo. Retrieved 2019-12-14. Darrin Murray, CricketArchive. Retrieved 2019-12-14. ম্যাথু হার্ট ডেরেক স্টার্লিং নিউজিল্যান্ডীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ডারিন মারে (ইংরেজি) ক্রিকেটআর্কাইভে ডারিন মারে (সদস্যতা প্রয়োজনীয়) (ইংরেজি)
চরখারি রাজ্য

চরখারি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে এটি ছিল একটি তোপ সেলামী সম্মানপ্রাপ্ত দেশীয় রাজ্য। ভারতের স্বাধীনতা লাভের পর এই দেশীয় রাজ্যটি ভারতের অন্তর্ভুক্ত হয়। রাজ্যটির নাম তার রাজধানীর নাম অনুসারে ছিল, বর্তমান চরখারি শহরটি রয়েছে উত্তরপ্রদেশ রাজ্যের মাহোবা জেলায়। রাজা খুমন সিং ১৭৬৫ খ্রিস্টাব্দে সরকারি রাজ্য প্রতিষ্ঠা করেন। ১৮৫৭ খ্রিস্টাব্দে তার উত্তরসূরি রাজা রতন সিং ব্রিটিশদের থেকে বংশ-পরম্পরা ক্রমে ১১ তোপ সেলামীর সম্মান লাভ করেন। সিপাহী বিদ্রোহের সময় ইংরেজ কোম্পানিকে সাহায্য করার জন্য তিনি একটি খেলাৎ এবং বার্ষিক ১৩০০ মূল্যের বিনিময়ে চিরস্থায়ী জায়গীর লাভ করেছিলেন। রাজ্যটি ১৮৮ টি অশ্বারোহী বাহিনী, ১৫৫২ টি পদচালিত সৈন্যবাহিনী ও ৪২টি বন্দুকের সুবিধা ভোগ করতেন৷ রাজ্যটির ১৯০১ খ্রিস্টাব্দের রাজস্বের পরিমাণ ছিলো বার্ষিক ৬,০০,০০০ভারতীয় মুদ্রা৷ ১৯০২ খ্রিস্টাব্দে রাজা মালখান সিং বংশপরম্পরায় মহারাজা উপাধি পান৷ রাজ্যটির শেষ শাসক ১৯৪৭ খ্রিস্টাব্দের ১৫ আগস্ট তারিখে ভারতীয় অধিরাজ্যে যোগদানের সম্মতিপত্রে স্বাক্ষর করেন। ১৮০৪ খ্রিস্টাব্দে রাজা বিক্রমজিৎ সিংয়ের রাজত্বকালে রাজ্যটি ব্রিটিশ করদ রাজ্যে পরিণত হয়। ১৭৬৫ – ১৭৮২ খুমন সিং ১৭৮২ – নভেম্বর ১৮২৯ বিক্রমজিৎ সিং ১৮২৯ – ১৮৬০ রতন সিং ১৮৬০ – ১৮৮০ জয় সিং দেও ১৮৮০ – ৬ জুলাই ১৯০৮ মালকান সিং ৬ জুলাই ১৯০৮ – ১৯১৪ জুঝার সিং ১৯১৪ – ৫ অক্টোবর ১৯২০ গঙ্গা সিং ১৯২০ – ৮ নভেম্বর ১৯৪১ অরিমর্দন সিং ৮ নভেম্বর ১৯৪১ – ১৫ আগস্ট ১৯৪৭ জয়েন্দ্র সিং ১৯৪৭ – ১৯৭৭ জয়েন্দ্র সিং Princely States of India A-J "Charkhari"। ২৭ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০২০।  http://www.indianrajputs.com/view/charkhari States before 1947
গ্রেগ লাভারিজ

গ্রেগ রিয়াকা লাভারিজ (ইংরেজি: Greg Loveridge; জন্ম: ১৫ জানুয়ারি, ১৯৭৫) পালমারস্টোন নর্থ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ইংরেজ ক্রিকেটে কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ ডানহাতে লেগ স্পিন বোলিং করতেন। এছাড়াও, ডানহাতে নিচেরসারিতে ব্যাটিং করতেন গ্রেগ লাভারিজ। ১৯৯৪ সাল থেকে ২০০২-০৩ মৌসুম পর্যন্ত গ্রেগ লাভারিজের প্রথম-শ্রেণীর খেলোয়াড়ী জীবন চলমান ছিল। নিউজিল্যান্ডের ঘরোয়া ক্রিকেট প্রতিযোগিতায় সেন্ট্রাল ডিস্ট্রিক্টস দলের পক্ষে খেলাসহ কেমব্রিজবিশ্ববিদ্যালয় এবং হক কাপে মানাওয়াতু দলের পক্ষে খেলেছেন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গ্রেগ লাভারিজ। ১৩ জানুয়ারি, ১৯৯৬ তারিখে হ্যামিল্টনে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি। নিউজিল্যান্ডীয় লেগ স্পিনার গ্রেগ লাভারিজ বোলার হিসেবে টেস্ট দলে অন্তর্ভুক্ত হন। তবে, তিনি কোন বোলিং করার সুযোগ পাননি। ঐ দিনটি তার ২১তম জন্মদিন ছিল। ১৯৯৫-৯৬ মৌসুমে হ্যামিল্টনে জিম্বাবুয়ের বিপক্ষে একমাত্র টেস্টের প্রথম ইনিংসে হাতের কব্জিতে গুরুতর আঘাত পান। ফলশ্রুতিতে, তিনি বোলিং করতে পারেননি। জোরপূর্বক তাকে রিটায়ার হার্ট হতে হয়। এরফলে, চার্লস ব্যানারম্যান, তালাত আলী, ইয়ান চ্যাটফিল্ড, অ্যান্ডি লয়েড ও সঞ্জয় মাঞ্জরেকারের সাথে ষষ্ঠ ব্যাটসম্যান হিসেবে অভিষেক টেস্টে রিটায়ার হার্ট হতে হয়। ক্রিকেট খেলা থেকে অবসর গ্রহণের পর আবাসন ব্যবসায়ের দিকে ঝুঁকে পড়েন তিনি। নিউজিল্যান্ডভিত্তিক রবার্ট জোন্স হোল্ডিংসের মহাব্যবস্থাপকের দায়িত্ব পালন করছেন। Cricinfo, "A fairytale beginning", http://www.espncricinfo.com/magazine/content/story/149516.html Accessed 15 January 2011. Sengupta, Arunabha। "Sanjay Manjrekar: The blade of his bat was the face of perfection"। Cricket Country। Cricket Country। সংগ্রহের তারিখ ২০ জানুয়ারি ২০১৫।  Coverdale, Brydon। "The legspinner who never bowled"। Cricinfo। সংগ্রহের তারিখ ২৮ এপ্রিল ২০১৫।  জিওফ অ্যালট অ্যাডাম প্যারোরে এক টেস্টের বিস্ময়কারী নিউজিল্যান্ডীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে গ্রেগ লাভারিজ (ইংরেজি) ক্রিকেটআর্কাইভে গ্রেগ লাভারিজ (সদস্যতা প্রয়োজনীয়) (ইংরেজি)
বাহিরখণ্ড রেলওয়ে স্টেশন

বাহিরখণ্ড রেলওয়ে স্টেশন হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার তারকেশ্বর সড়কের পাশে বাহিরখণ্ডে অবস্থিত। ১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা বাহিরখন্ড রেলওয়ে স্টেশনটিরও বৈদ্যুতীকরণ করা হয়। "BAHW/Bahir Khanda"। সংগ্রহের তারিখ জুন ৭, ২০১৯।  "BAHIR KHANDA (BAHW) Railway Station"। ndtv.com। সংগ্রহের তারিখ জুন ৭, ২০১৯।  "The Chronology of Railway Development in Eastern India."। আগস্ট ২, ২০১২ তারিখে মূল থেকে আর্কাইভ করা। সংগ্রহের তারিখ জুন ৭, ২০১৯।  "EMU local flagged off in remembrance of 60-year heritage"। সংগ্রহের তারিখ জুন ৭, ২০১৯।
রিড এলং

বোলো বা রিড এলং হল গুগলের ভারতীয় কার্যক্রম হতে প্রকাশিত শিশুদের ভাষা-পঠন শিক্ষার একটি অ্যান্ড্রয়েড অ্যাপ্লিকেশন। ২০১৯ সালের ৬ই মার্চ অ্যাপ্লিকেশনটি গুগল প্লে স্টোরে অবমুক্ত করা হয়। এতে দিয়া নামের একটি চরিত্র সচিত্র গল্পের মাধ্যমে শিশুদেরকে পড়া শিখতে সাহায্য করে। এতে ইংরেজি ও ভারতীয় প্রধান ভাষাসমূহ অর্থাৎ হিন্দি, বাংলা, তামিল, তেলুগু, মারাঠি ও উর্দুর পাশাপাশি স্পেনীয় ও পর্তুগিজ ভাষা পড়তে শেখারও সুবিধা রয়েছে। এতে মূলত লেখা-থেকে-কথা প্রযুক্তি ব্যবহার করা হয়েছে, যার মাধ্যমে দিয়া নামক চরিত্র গল্প পড়ে শোনায় এবং পাশাপাশি কথা-থেকে-লেখা প্রযুক্তিও ব্যবহার করা হয়েছে, যার মাধ্যমে ব্যবহারকারী শিশুর পড়া সঠিক হল কিনা তা যান্ত্রিকভাবে শনাক্ত করা হয়। ২০১৯ সালের সেপ্টেম্বরে এতে ছোটা ভীম ও কথা কিডসের গল্প সংযুক্ত করা হয়। ২০২০ সালের এপ্রিলে অ্যাপ্লিকেশনটির একটি নতুন সংস্করণ অবমুক্ত করা হয়। ২০২০ সালের সেপ্টেম্বরে এর ভাষা তালিকায় নবম ভাষা হিসেবে আরবি ভাষা যুক্ত করা হয়। "'Google Read Along' to help 10 million UP school kids improve pronunciations"। হিন্দুস্তান টাইমস (ইংরেজি ভাষায়)। ৮ আগস্ট ২০২০। সংগ্রহের তারিখ ২৮ অক্টোবর ২০২০।  "'Google Bolo' to teach UP kids how to pronounce"। ফ্রি প্রেস জার্নাল (ইংরেজি ভাষায়)। ১৩ আগস্ট ২০২০। সংগ্রহের তারিখ ২৮ অক্টোবর ২০২০।  "Google introduces educational app Bolo to improve children's literacy in India"। টেকচার্চ (ইংরেজি ভাষায়)। ৬ মার্চ ২০১৯। সংগ্রহের তারিখ ২৮ অক্টোবর ২০২০।  "Google Lens, Bolo App Get Additional Indic Language Support"। NDTV Gadgets 360 (ইংরেজি ভাষায়)। ১৯ সেপ্টেম্বর ২০১৯। সংগ্রহের তারিখ ২৮ অক্টোবর ২০২০।  "Google Bolo Goes Global as 'Read Along' to Help Kids Learn Reading"। এনডিটিভি Gadgets 360 (ইংরেজি ভাষায়)। ৮ মে ২০২০। সংগ্রহের তারিখ ২৮ অক্টোবর ২০২০।  "Google adds Arabic to Read Along app to improve children's reading"। The National (Abu Dhabi) (ইংরেজি ভাষায়)। ৮ সেপ্টেম্বর ২০২০। সংগ্রহের তারিখ ১৭ ফেব্রুয়ারি ২০২১।
ছত্তরপুর রাজ্য

ছত্তরপুর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৭৮৫ খ্রিস্টাব্দে রাজ্যটির পত্তন ঘটে এবং রাজধানী স্থানান্তরিত হয় ছত্তরপুর শহরে৷ ছত্তরপুর রাজ্যের শেষ রাজা ভবানী সিংহ ভারতীয় অধিরাজ্যে যুক্ত হওয়ার সম্মতিপত্রে স্বাক্ষর করেন৷ [তথ্যসূত্র প্রয়োজন] ১৭৮৫ খ্রিস্টাব্দে ছত্তরপুর রাজ্যটি প্রতিষ্ঠিত হয়৷ রাজধানী ছত্তরপুরের নামটি আসে স্বাধীন বুন্দেলখণ্ডের প্রতিষ্ঠাতা মহারাজা ছত্রশালের নাম অনুসারে৷ ফলে রাজধানীসহ এই দেশীয় রাজ্যটি মহারাজা ছত্রশালের স্মৃতি বহন করে। ১৭৮৫ থেকে নিরবিচ্ছিন্নভাবে তার উত্তরসূরিরাই এই রাজ্য পরিচালনা করে এসেছেন। ১৮০৬ খ্রিস্টাব্দে ব্রিটিশ সরকার রাজা কুনওয়ার সোন সিং পাওয়ার-এর সময়কালে এটিকে ব্রিটিশ ভারতের একটি দেশীয় রাজ্যের মর্যাদা দেয়। ১৮৫৪ খ্রিস্টাব্দে ব্রিটিশ সরকার অপুত্রক রাজার অকস্মাৎ মৃত্যুর কারণ দেখিয়ে স্বত্ববিলোপ নীতি প্রয়োগের মাধ্যমে রাজ্যটিকে আত্মসাৎ করার চেষ্টা করলেও কোন কারণে দত্তক পুত্র জগতরাজের রাজ্য বাজেয়াপ্ত করা থেকে বিরত থাকে তারা। এটি ছিল মধ্য ভারত এজেন্সির বুন্দেলখণ্ড এজেন্সির অন্তর্গত। ছত্তরপুর রাজ্যটি ১,১১৮ বর্গমাইল (২,৯০০ কিমি২)‌ অঞ্চল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটির মোট জনসংখ্যা ছিল ১,৫৬,১৩৯ জন। ওই বছরই ছত্তরপুর শহরের জনসংখ্যা ছিল ১০,০৩৯ জন। শহরের ছিল একটি উচ্চ বিদ্যালয় এবং একটি কাগজ ও কাটলারির কল। এই রাজ্যের নওগাঁওতে ছিল ব্রিটিশ সেনা শিবির। ভারতে যোগদানের পর এই রাজ্যটি স্বাধীন ভারতের বিন্ধ্যপ্রদেশের অন্তর্ভুক্ত হয়। পরে ১৯৫৬ খ্রিস্টাব্দে রাজ্য পুনর্গঠন আইনের মাধ্যমে বিন্ধ্যপ্রদেশ মধ্যপ্রদেশের অংশীভূত হয়। ছত্তরপুর দেশীয় রাজ্যের শাসক দল প্রাথমিকভাবে রাজা এবং পরবর্তীকালে মহারাজা উপাধিতে ভূষিত হতেন। ১৭৮৫ - ১৮১৬ কুনোয়ার সোন শাহ (সিং পাওয়ার) ১৮১৬ - ১৮৫৪ প্রতাপ সিং ১৮৫৪ - নভেম্বর ১৮৬৭ জগৎ সিং ১৮৬৭ - ১৮৯৫ বিশ্বনাথ সিং ১৮৯৫ - ৪ এপ্রিল ১৯৩২ বিশ্বনাথ সিং ৫ এপ্রিল ১৯৩২ - ১৫ আগস্ট ১৯৪৭ ভবানী সিং Princely States of India A-J http://www.indianrajputs.com/view/chhatarpur https://chhatarpur.nic.in/en/history/ "Indian Princely States before 1947 A-J"। www.worldstatesmen.org। সংগ্রহের তারিখ ২০১৯-০৮-২০।  "Indian states before 1947 A-J"। Rulers.org। সংগ্রহের তারিখ ২০১৪-০১-০৩।
বিজাবর রাজ্য

বিজাবর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজাবর নগর পঞ্চায়েতটি বর্তমানে মধ্যপ্রদেশ রাজ্যে ছত্তরপুর জেলায় অবস্থিত। বিজাবর মধ্য ভারতের প্রায় ২৫২০ বর্গ কিলোমিটার ক্ষেত্রফল জুড়ে বিস্তৃত ছিল। রাজ্যটির সমগ্র ভূমি পরিমাপের সিংহভাগ ক্ষেত্রফলই জঙ্গল আচ্ছাদিত ছিল, যা ছিল খনিজ সম্পদে পরিপূর্ণ। তবে যোগাযোগ ব্যবস্থা অনুন্নত থাকার কারণে রাজ্যটির সার্বিক উন্নয়নের উৎস বাধাপ্রাপ্ত হয়। রাজ্যটির নাম এসেছে এটির রাজধানী বিজাবর শহরের নাম থেকে৷ গড় মণ্ডলার রাজগোণ্ড বংশের রাজা বিজয় সিংহ এই শহরটির পত্তন ঘটিয়েছিলেন৷ শহরটি খ্রিস্টীয় সপ্তদশ শতকে স্থাপিত হয়৷ তবে পৃথক বিজাবর রাজ্যের প্রথম শাসক ছিলেন রাজা বীর সিংহ দেব৷ তিনি ১৭৬৫ থেকে ১৭৯৩ খ্রিস্টাব্দ পর্যন্ত রাজত্ব করেছিলেন৷ অষ্টাদশ শতাব্দীতে পান্না রাজ্যের প্রতিষ্ঠাতা রাজা ছত্রশাল এই রাজ্যটি দখল করেন৷ এরপর থেকে রাজার বংশধররাই এই রাজ্যটির প্রশাসনিক ভূমিকা পালন করে আসছেন৷ [তথ্যসূত্র প্রয়োজন] ১৮১১ খ্রিস্টাব্দের ২৭শে মার্চ তারিখে বিজাবর ব্রিটিশদের করদ রাজ্যে পরিণত হয়৷ কোম্পানি ঐ বছরই রাজা রতন সিংকে ব্রিটিশ আনুগত্যে রাজ্যের রাজা হিসাবে মান্যতা দেয়৷ ১৮৫৭ খ্রিস্টাব্দে রাজা ভানুপ্রতাপ সিং সিপাহী বিদ্রোহের সময়ে ব্রিটিশদের সাংকেতিক বার্তাবহ পরিষেবা দান করায় তারা রাজ্যটিকে একটি তোর সেলামী রাজ্যের সম্মানে ভূষিত করেন, রাজ্যটি হয় ১১ তোপ সেলামী দেশীয় রাজ্য৷ ১৮৬৬ খ্রিস্টাব্দে শাসকগণ মহারাজা উপাধি পান, আবার ১৮৭৭ খ্রিস্টাব্দে তার উপসর্গে "সওয়াই" উপমা যুক্ত হয়৷ রাজা ভানুপ্রতাপ মারা গেলে তার দত্তকপুত্র তথা ওড়ছা রাজ্যের রাজার পুত্র সাবন্ত সিং এই রাজ্যের সিংহাসনে আরোহণ করেন৷[তথ্যসূত্র প্রয়োজন] ১৯৫০ খ্রিস্টাাব্দে রাজ্যটি ভারতে যোগদান করলে এটি প্রাথমিকভাবে বিন্ধ্যপ্রদেশের অন্তর্ভুক্ত করা হয়৷ পরে ১৯৫৬ খ্রিস্টাব্দের ১লা নভেম্বর রাজ্য পুনর্গঠন আইনেই আওতায় এটি মধ্যপ্রদেশ রাজ্যের অংশীভূত হয়৷ বিজাবর দেশীয় রাজ্যের শাসকরা ছিলেন বুন্দেল রাজবংশের বংশধর৷ তারা মহারাজা উপাধিতে ভূষিত হতেন৷ ১৭৬৫ – ১৭৯৩ বীরসিংহ দেব ১৭৯৩ – ১৮০২ হিম্মত বাহাদুর ১৮০২ – ১৮১০ কেশরী সিং ১৮১১ – ১৮৩৩ রতন সিং ১৮৩৩ – ১৮৪৭ লক্ষ্মণ সিং ১৮৪৭ – ১৮৭৭ ভানুপ্রতাপ সিং ১৮৭৭ – ১৮৯৯ ভানুপ্রতাপ সিং ১৯০০ – ১৯৪০ সাবন্ত সিং ১৯৪০ – ১৯৪৭ গোবিন্দ সিং ১৯৪৭ – ১৯৮৩ গোবিন্দ সিং David P. Henige (২০০৪)। Princely states of India: a guide to chronology and rulers। Orchid Press। পৃষ্ঠা 22। আইএসবিএন 978-974-524-049-0।  "Indian states before 1947 A-J"। rulers.org। সংগ্রহের তারিখ ২০১৯-০৮-২০।  "Indian Princely States before 1947 A-J"। www.worldstatesmen.org। সংগ্রহের তারিখ ২০১৯-০৮-২০।